recursal/SuperWikiNEXT-32B huggingface dataset:
நுழைவாயில்
**சித்தாநந்தீசுவரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும்.

அமைவிடம்
--------

இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கிமீ தொலைவில் கருந்தட்டாங்குடியில் உள்ளது.  வெண்ணாற்றங்கரையில் அமைந்துள்ள இக்கோயிலுக்கு மிக அருகில் கரந்தை ஆதீஸ்வரசுவாமி ஜினாலயம் எனப்படுகின்ற சமணக் கோயிலும் நாகநாகேசுவரர் கோயில் எனப்படுகின்ற சிவன் கோயிலும் உள்ளன.

இறைவன், இறைவி
-------------

இக்கோயிலில் உள்ள இறைவன் சித்தாநந்தீசுவரர் என்றழைக்கப்படுகிறார். இறைவி அமுதமொழியாள் ஆவார். சிதையில் ஆடும் பெருமான் என்று குறிக்கும் வகையில் மூலவர் சிதாநந்தீசுவரர் என்றும் அழைக்கப்படுகிறார்.

அமைப்பு
-------

மூலவர் விமானம்
சிறிய கோயிலான இக்கோயிலின் வாயிலைக் கடந்து உள்ளே செல்லும்போது வலது புறம் மகாகணபதியும், இடது புறம் பால தண்டாயுதபாணி சன்னதியும் உள்ளன. மூலவர் சன்னதிக்கு முன்பாக பலிபீடமும், நந்தியும் காணப்படுகின்றன. ஒரே திருச்சுற்றினையும், கருவறையையும் கொண்டுள்ள இக்கோயிலில் மூலவர் சன்னதிக்கு இடப்புறம் இறைவி சன்னதி உள்ளது. திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் ஆகிய நால்வர், கன்னி மூல கணபதி, காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், கஜலட்சுமி, இராணிய முனாபாய் நடராசர், சிவகாமி ஆகியோரின் சன்னதிகள் காணப்படுகின்றன. அருகே அகத்தீசுவரர், உலோப முத்திராதேவி ஆகியோர் உள்ளனர். கோயிலின் இடப்புறம் கால பைரவர் உள்ளார். மூலவர் கருவறைக்கு முன்பாக வலது புறம் விநாயகர் உள்ளார். கோஷ்டத்தில் தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது.

வரலாறு
------

வடவாற்றங்கரையில் சிலாத முனிவர் வேள்வி செய்தபோது இரு அசுரர்கள் அதற்குத் தொந்தரவு செய்தனர். அவர் நடத்திய வேள்வியால் அதிலிருந்து வந்த ஆனந்தவல்லி அசுரர்களை அழித்தார். முனிவர் வேள்வி செய்த இடம் ஐந்துப்பட்டை கொண்ட குளமாக கோயிலின் தென்புறத்தில் உள்ளது.அசுரர்கள் சிவ வழிபாடு செய்ததால் அவர்களுடைய இறுதிக்காரியங்கள் இவ்வாற்றங்கரையில் செய்யப்பட்டன. அன்னையின் அருளால் வதம் செய்யப்பட்ட அவர்களுடைய உடல்கள் சிதைமூட்டி எரித்து பின்னர் ஆற்றில் கரைக்கப்பட்ட போது எலும்புகள் பூக்களாக மாறியதாகக் கூறுவர்.ஆதலால் இவ்விடம் மணிமுத்தாறு என வழங்கப்பட்டது. அந்த முனிவருக்குக் கிடைத்த அமுதத்தினை க்ரைத்த காரணத்தால் குளம் அமுத சாகரம் என்று பெயர் பெற்றது. குளத்தை நோக்கி இறைவி அருள்வதால் அமுதமொழியாள் எனப்படுகிறார். அசுரர்களின் உடலுக்கு சிதை மூட்டியதால் இறைவனுக்கு சிதாநந்தீசுவரர் என்ற பெயர் வழங்கப்படலாயிற்று. கொங்கண சித்தரின் குருவான உரோம ரிஷியின் சமாதி கூடிய இடம் கோயிலின் ஈசான மூலையில் உள்ளது.

குடமுழுக்கு
-----------

30 ஜனவரி 2012 திங்கட்கிழமையன்று குடமுழுக்கு ஆனதற்கான குறிப்பு கோயிலில் காணப்படுகிறது.

மேற்கோள்கள்
-----------

1. ↑  தஞ்சாவூர் சிவன் கோயில், அருள்மிகு சித்தாந்தீஸ்வரர் திருக்கோயில், தினமலர் கோயில்கள்
2. ↑  சிதையில் ஆடும் பெருமான், தினமணி, 9 பிப்ரவரி 2018
[*தொடர்பிழந்த இணைப்பு*]
ராஜ கோபுரம்
**தஞ்சாவூர் கேசவதுதீசுவரர் கோயில்**, தமிழ்நாடு, தஞ்சை மாவட்டம், தஞ்சாவூரில் வடக்கு வாசல் பகுதியில் உள்ள சிரேஸ் சத்திரம் சாலையில் அமைந்துள்ளது.

மூலவர்
------

இக்கோயிலின் மூலவராக கேசவதீசுவரர் கிழக்கு நோக்கிய நிலையில் உள்ளார். தெற்கு நோக்கிய நிலையில் ஞானாம்பிகை உள்ளார். மூலவராக கேசவதீஸ்வரர் இருந்தபோதிலும் இக்கோயிலை வடபத்திர காளி கோயில் என்றே அழைக்கின்றனர்.

கோயில் அமைப்பு
--------------

மூலவர் விமானம்
இக்கோயில் ஐந்து நிலை கொண்ட ராஜகோபுரம், மண்டபம், கருவறையுடன் கூடிய விமானத்துடன் அமைந்துள்ளது. மண்டப நுழைவாயிலின் வலது புறம் மகா கணபதி சன்னதியும், இடது புறம் குபேர சாஸ்தா சன்னதியும் உள்ளன. மண்டபத்தில் மூலவர் சன்னதிக்கு முன்பாகவும், அம்மன் சன்னதிக்கு முன்பாகவும் நந்தியும், பலிபீடமும் உள்ளன. மூலவர் சன்னதிக்குப் பின்புறம் விநாயகர், வள்ளி தெய்வானையுடன் முருகன், கஜலட்ஜமி ஆகியோர் உள்ளனர். திருச்சுற்றில் மண்டபம் உள்ளது. மண்டபத்தின் முதல் சன்னதியாக நாகர் சன்னதி உள்ளது. திருச்சுற்றில் சண்டிகேஸ்வரர் சன்னதி உள்ளது. மூலவர் கருவறை கோஷ்டத்தில் தட்சிணாமூர்த்தி, அடிமுடி காணா அண்ணல் துர்க்கை ஆகியோர் உள்ளனர். திருச்சுற்றில் முருகன், நவக்கிரக சன்னதிகள் உள்ளன. அருகே பைரவர் உள்ளார்.

வடபத்திர காளியம்மன்
-------------------

திருச்சுற்றில் வடக்கு நோக்கிய சன்னதியில் வடபத்திர காளி காணப்படுகிறார். நின்ற நிலையில் எட்டு கரங்களுடன் அம்மன் காணப்படுகிறார். காளியை மகிசாசுரமர்த்தினி என்றும், வீரபத்திர காளி என்றும் அழைக்கின்றனர்.

குடமுழுக்கு
-----------

ஏவிளம்பி வருடம் ஐப்பசி மாதம் 10ஆம் நாள் 27 அக்டோபர் 2017 வெள்ளிக்கிழமை அன்று இக்கோயிலின் குடமுழுக்கு நடைபெற்றது.

மேற்கோள்கள்
-----------

1. ↑   வடபத்திர காளியம்மன் கோயில் குடமுழுக்கு, தினமணி, 28 அக்டோபர் 2017
**ஓபிச்சுவரி** கவிதை அ. கி. இராமானுசன் அவர்களால் ஆங்கிலத்தில் எழுதப்பட்டது. இவர் 1929 ஆம் வருடம் மைசூரில் பிறந்தார். ஆசாரமான பிராமண வகுப்பைச் சார்ந்த இவர் நான்கு கவிதைத் தொகுப்புகளை வெளியிட்டிருக்கிறார். ‘தி ஸ்ட்ரைடர்ஸ் (1966), ‘தி ரிலேஷன்ஸ், (1971) மற்றும் ‘ஸெகண்ட் ஷைட்’ (1986) இவரது காலத்திலும் ‘தி ப்ளாக் ஹென்’ (1995) இவரது இறப்புக்குப் பின்னர் வெளியிடப்பட்டது.

கவிதைச் சுருக்கம்
-----------------

ஓபிச்சுவரி கவிதையானது கவிஞர் தனது தந்தையை நினைவு கூறும் விதமாக அமைந்துள்ளது. தந்தையின் இறப்புக்குப் பின்னர் கவிஞரின் குடும்ப நிலையை பற்றிக் கூறுகிறார். மேஜையின் மீது தூசிப்படிந்த தாள்கள் திரும்ப செலுத்த வேண்டிய கடன், திருமணமாகாத மகள்கள், சிறுநீரால் கட்டிலை நனைக்கும் பேரன் மற்றும் பழைய வீடு இவையே இறந்த தந்தை குடும்பத்திற்கு அளித்த சொத்தாகும். இந்திய நடுத்தரக் குடும்பத்தின் சாபக்கேடான நலையை பற்றி கவிஞர் இக்கவிதையில் எழுதியிருக்கிறார். ஒரு நடுத்தரக் குடும்பத்தில் மகன் செய்ய வேண்டிய கடமைகளை எடுத்துக்கூறுகிறார். தந்தையின் தகனத்திற்கு பிறகு மிஞ்சிய எழும்புத் துண்டுகளை எடுத்து மூன்று நதிகள் சங்கமிக்கும் திருவேணிசங்கமத்தில் (கங்கை, யமுனை, சரஸ்வதி, கலக்குமிடம்) மூழ்கடிக்கிறான். தனது தந்தை பலவற்றை வாழ்வில் செய்தாா் ஆனால் அவராக அதை செய்யவில்லையென்றும் தானாகவே நிகழ்ந்தது என்றும் தனது தந்தை "சிசோியன்" மூலமாக நெருக்கடியான பிராமண குடும்பத்தில் பிறந்து மாரடைப்பால் அருகிலுள்ள பழ சந்தையில் இறந்தாா் எனவும் கூறுகிறாா். இறுதியாக மாற்றப்பட்ட தனது தாயை (விதவை கோலம் பூண்ட தாயை) விட்டுச்சென்றாா் என கூறி தனது கவிதையை நிறைவு செய்கின்றாா்.

மேற்கோள்கள்
-----------

1. ↑  அ. கி. இராமானுசன்
2. ↑  "Obituary: A. K. Ramanujan". The Independent. 31 July 1993.
3. ↑  Jump up to: a b c Attipat Krishnaswami Ramanujan, Biography and works Emory University.
|  |  |
| --- | --- |
| Search Wiktionary | விக்சனரியில் ***ஓதம்*** என்னும் சொல்லைப் பார்க்கவும். |

**ஓதம் அறிதல்** என்பது சங்ககாலம் தொட்டே தமிழர் பயன்படுத்திய கலம் ஓட்டும் தொழில் நுட்பத்தில் ஒன்றாகும். ஓதத்தை (Tide) இரண்டு வகையாக்கி கழி ஓதம்(Tide towards the Shore - High tide) கடல் ஓதம்(Tide towards the Sea - Low Tide) என இரண்டாகப் பிரித்தனர் தமிழர். கழி ஓதத்தின் போது கடல் நீரானது கரை நோக்கி நகரும். ஓதம் குறையும் போது கடல் நோக்கி நீர் நகரும் என்பதால் அப்போதே கரையில் உள்ள கலங்களில் ஏறி கடலுக்குள் செல்வர். *ஓதம் அதிகமாக இருக்கும் போது தலைவியை ஏன் பிரிந்து செல்கிறாய் தலைவா* என்று தலைவியின் தோழி தலைவனை வினவுவது போன்று அகப்பாட்டு ஒன்றும் உண்டு. மேற்கொடுத்த சங்கப்பாடல்களின் மூலம் ஓதம் என்ற இயற்கை சக்தியை கலம் ஓட்ட தமிழர் பயன்படுத்தினர் என அறியலாம்.

கழி ஓதம்
--------

கழிமுகத்தை நோக்கி வருவதால் இது கழி ஒதம். இக்கழி ஓதத்தின் போது நீரின் ஆழம் அதிகம் இருக்கும். மேலும் கடல் நீர் கரையை நோக்கி நகர்ந்து கொண்டிருக்கும். இதனால் கடலில் மிதக்கும் கலத்தை துறைமுகத்துக்குள் பாறைகளில் மோதாமல் எளிதாகக் கொண்டு வர முடியும். மேலும் கடல் நீரும் கலத்தை கரை நோக்கி நகர்த்துவதால் திமில் போடும் திமிலர்களின் வேலைப்பளுவும் குறையும்.

இந்நிகழ்வைப் பாதிக்கும் காரணிகள்
--------------------------------

1. கழிமுகத்திற்கு வரும் நீரின் அளவு - அதாவது தரைப்பகுதி வெள்ளம்
2. கடல்காற்று மற்றும் தரைக்காற்றினது வேகம் மற்றும் திசை.
3. பருவகாலக் காற்றின் வேகம் மற்றும் திசை.
4. கடல் மேற்பரப்பின் காற்று மண்டலத்தின் அழுத்த வேறுபாடு.
5. சந்திர ஈர்ப்பு ( அமாவாசை மற்றும் முழுநிலா நாட்களில் பல இடங்களில் கடல் பெருக்குடன் அதிக அலைவீச்சும் கொண்டு காணப்படும். இருந்தாலும் இரண்டும் தொடர்பு கொண்டனவா என்று மேலும் ஆய்வு செய்து உறுதிப் படுத்தவேண்டியுள்ளது.\*)
6. நீர் வாங்கல் எனப்படும் கரையோர, தொடுகடல், உயரக் கடல் பரப்புக்களில் நடக்கும் கீழ் நீரோட்டங்கள், உள் நீரோட்டங்கள், மேல் நீரோட்டங்கள்.
7. தரை அமைப்பு.

கடல் ஓதம்
---------

ஊர்ந்த வழியே மீண்டும் ஊர்ந்தது கடல் ஓதம் என்கிறது சிலப்பதிகாரம். கழி ஓதம் ஊர்ந்து ஊரின் உள்ளே வந்த வழியில் மீண்டும் கடலுக்குள் ஓதம் செல்வதை *ஊர்ந்த வழி சென்றது கடல் ஓதம்* என்கிறது சிலம்பு. இக்கடல் ஓதத்தின் போது கடல் நீர் கரையிலிருந்து கடல் நோக்கி கலத்தை செலுத்தும். இதனால் கடல் ஓதத்தின் போதே மீனவரும் கடலோடிகளும் கலத்தில் பயணத்தைத் தொடங்குவர்.

மேற்கோள்களும் குறிப்புகளும்
---------------------------

1. ↑  க. ராஜன் (2010). *தொல்லியல் நோக்கில் சங்ககாலம்*. .
2. ↑  கழியே, சிறு குரல் நெய்தலொடு காவி கூம்ப

எறி திரை ஓதம் தரல் ஆனாதே

துறையே, மருங்கின் போகிய மாக் கவை மருப்பின் - அகம் 350
3. ↑  பெருங் கடல் முழங்க, கானல் மலர,
இருங் கழி ஓதம் இல் இறந்து மலிர, - நற்றிணை - 117
4. ↑  போதம் கொள் நெடுந் தனிப் பொரு இல் கூம்பொடு,
மாதங்கம் வரு கலம் மறுகி, கால் பொர,
ஓதம் கொள் கடலினின்று உலைவ போன்றவே. - கம்பர் இராமாயணம்
5. ↑  ஊர்ந்த வழி சிதைய ஊர்ந்தாய்; மற்று எம்மொடு
தீர்ந்தாய் போல் தீர்ந்திலையால்; வாழி, கடல் ஓதம்! - சிலப்பதிகாரம்: புகார்க் காண்டம்: கானல் வரி

வெளி இணைப்புகள்
---------------

* கடல் ஓதம் பரணிடப்பட்டது 2016-03-05 at the வந்தவழி இயந்திரம்
Necrotic leg wound caused by a brown recluse spider bite
**இழையநசிவு** என்பது உயிரணுக்கள், உயிருள்ள இழையம் முழுமுதிர்வற்ற நிலையில் இறப்பிற்குள்ளாவதைக் குறிக்கும். தொற்றுநோய்கள், நச்சுப்பொருட்கள், அதிர்ச்சி (trauma) போன்ற வெளிக்காரணிகளால் இவ்வகையான இழையநசிவு ஏற்படலாம். இவ்வகையான உயிரணு இழப்பானது, இயற்கையாகவே முதிர்ச்சியடந்த உயிரணுக்களில் ஏற்படும் திட்டமிடப்பட்ட உயிரணு தன்மடிவில் (Apoptosis) இருந்து வேறுபடும். உயிரணு தன்மடிவு உயிரினத்திற்கு நன்மை பயக்கும் செயலாக இருக்கும். ஆனால் இழையநசிவு உயிரினத்திற்கு தீமை அழிப்பதுடன், இறப்பிலும் முடிவடைய நேரிடலாம்.

சாதாரண உயிரணு தமடிவின்போது இறக்கும் கலங்களை விழுங்கி அழிக்கும் தின்குழியமை (Phagocytosis) செயல்முறையைத் தூண்டுவதற்காக உருவாகும் சமிக்ஞைகள் இந்த இழையநசிவின்போது உருவாவதில்லை. இதனால் இறக்கும் கலங்கள் குறிப்பிட்ட இடத்திலேயே தேங்க வேண்டிய நிலை ஏற்பட்டு, சிதைக்கூளமாக இருக்கும். இதனால் உயிரினத்திற்கு ஏற்படக்கூடிய பாதிப்பைக் களைவதற்காக, அதனை அறுவைச் சிகிச்சை மூலம் அகற்ற வேண்டியிருக்கும்.

இழையநசிவுக்கான காரணங்கள்
------------------------

இழையநசிவுக்கு பல வெளிக் காரணிகள் காரணமாக உள்ளன. காயம், நச்சுப்பொருள், தொற்றுநோய், புற்றுநோய், அழற்சி, இழையங்களுக்கு வழங்கப்படும் குருதியோட்டத்தடை (infarction) என்பன இழையநசிவுக்குக் காரணமாகின்றன. இழையங்களுக்கான குருதியோட்டம் தடைப்படும்போது, இழையங்களுக்கான ஆக்சிசன் அளவு குறைந்து, அதனால் இழையநசிவு ஏற்படும். சில சிலந்தி வகைகள் (எ.கா. Brown recluse spider), சில பாம்பு வகைகள் (rattlesnake, Bothrops) கடிக்கும்போது, அவற்றின் விடம் (venom) என்னும் நச்சுப்பொருட்கள் இழையத்தில் கலக்கும்போது, அவ்விடங்களில் இவ்வகையான இழையநசிவு ஏற்படும்.  

  

காலில் **Bothrops asper** என்னும் பாம்பு கடித்த 11 வயதுப் பையன் ஒருவனுக்கு ஏற்பட்ட மிகவும் தீவிரமான இழையநசிவு. இதற்கு அறுவைச் சிகிச்சை மூலம் உறுப்பு நீக்கம் (Amputation) செய்வதைத் தவிர வேறு சிகிச்சை இல்லை
இப்படியான இழையநசிவில் நோய் எதிர்ப்பாற்றல் முறைமையைத் தூண்டுவதற்கான சமிக்ஞைகள் உருவாவதில்லை என்பதுடன், நசிவுக்குட்பட்ட இழையத்திலிருந்து உருவாகும் தீமை விளைவிக்கும் வேதியியல் பொருட்கள் அகுகிலுள்ள இழையங்களுக்குள் பரவும். அங்குள்ள கலங்களிலுள்ள இலைசோசோம்களின் மென்சவ்வு அழிவடைவதால், இலைசோசோமிலுள்ள நொதியங்கள் வெளியேறி கலங்களின் ஏனைய பகுதிகளையும் அழிக்கும். இவ்வாறு இறக்காத கலங்களிலிருந்து வெளியேறும் நொதியங்களின் தாக்கத்தால் இந்த தொழிற்பாடு சங்கிலித் தொடராகி தொடர்ந்து அருகிலுள்ள கலங்கள் அழிவடைந்துகொண்டே வரும். இதனால் இழைய அழுகல் (gangrene) தோன்றும்.
**இவான் மிகாய்லொவிச் சீமொனொவ்** (*Ivan Mikhailovich Simonov*, உருசியம்: Ива́н Миха́йлович Си́монов, சூலை 1 [யூ.நா. சூன் 20] 1794 –சனவரி 22 [யூ.நா. சனவரி 10] 1855) ஓர் உருசிய வனியலாளரும் புவிப்புற அளவையியலாளரும் ஆவார்.

வாழ்க்கை
--------

இவர் தன்படிப்பை முடித்துவிட்டு 1816 இல் கசான் அரசு பல்கலைக்கழகப் பேராசிரியரானார் அங்கு இவர் நிகோலாய் உலொபாசெவ்சுகியின் நெருங்கிய நண்பராக விளங்கினார். இவர் 1829 ஆம் ஆண்டுக்குப் பிறகு புனித பீட்டர்சுபர்கு அரசு பல்கலைக்கழக அறிவியல் கல்விக்கழக உயர்நிலை உறுப்பினராக இருந்தார். பின்னர் இவர் 1846 இல் கசான் அரசு பல்கலைக்கழக காப்பாளர் ஆனார்.

இவர் 1819 முதல் 1821 வரை எஃப். எஃப். பெல்லிங்காசன், எம். பி. இலாசரேவ் ஆகிய இருவரின் உலகம் சுற்றிவந்த தேட்ட்த்தின் விவரங்களை எழுதித் தொகுத்தார். அப்பயணத்தில் தான் அண்டார்ட்டிகா கண்டம் கண்டுபிடிக்கப்பட்டது.  

இவரது பங்களிப்புகலாக வானியல் நோக்கீடுகளும் அந்நோக்கீடுகளுக்கான முறைகளை உருவாக்கியதும் ஓர் எதிர்த்தெறிப்பியை வடிவமைத்து உருவாக்கியதும் கருதப்படுகின்றன. உருசியாஅவில் புவிக்காந்தவியலில் முதலில் ஈடுபட்டு ஆய்வு செய்தவர் இவரே. இவர் தன் விடாமுயற்சியால் கசானில் 1833 இல் ஒன்றும் 1843 இல் ஒன்றும் என இரண்டு வான்காணகங்களை நிறுவினார்.தென்பசிபிக்கின் சிமனோவ் தீவும்(துவனா-I-தோலோ) பீட்டர்I தீவின் வடகிழக்குப் பகுதியும் இவரது நினைவாகப் பெயர் இடப்பட்டுள்ளன.

மேற்கோள்
--------

1. 1 2  Glynn Barratt (1 January 1988). *The Russians and Australia*. UBC Press. பக். 146–. பன்னாட்டுத் தரப்புத்தக எண்:978-0-7748-4316-4.. பார்த்த நாள்: 26 June 2013.
2. 1 2  N. Nikolaĭ Ivanovich Lobachevskiĭ (1 January 2010). *Pangeometry*. European Mathematical Society. பக். 213–. பன்னாட்டுத் தரப்புத்தக எண்:978-3-03719-087-6.. பார்த்த நாள்: 26 June 2013.
3. 1 2  "Simonov, Ivan Mikhailovich". The Great Soviet Encyclopedia.
**நியூயார்க் அரசுப் பல்கலைக்கழகம்** அமெரிக்காவின் நியூயார்க் நகரில் உள்ளது.
இங்கு 465,000 மாணவர்கள் பயில்கின்றனர். இது 64 வளாகங்களைக் கொண்டுள்ளது. இந்த வளாகங்களில் 11 லட்சம் முதுநிலை மாணவர்கள் படிக்கின்றனர். இங்கு 88,000 ஆசிரியர்கள் பணியாற்றுகின்றனர். இங்கு 7,660 பாடப்பிரிவுகளில் பட்டப்படிப்பை வழங்குகின்றனர். இது அல்பானி, பஃபலோ, பிங்காம்டன், ஸ்டோனி புரூக் ஆகிய நான்கு மையங்களைக் கொண்டுள்ளது.
இதன் நிர்வாகக் கட்டிடம் அல்பானி நகரில் உள்ளது.

அமைப்பு
-------

இந்த பல்கலைக்கழகத்திற்கான செயல்பாடுகளை நிர்வாகக் குழுவினர் மேற்கொள்கின்றனர். இந்தக் குழுவில் 18 உறுப்பினர்கள் உண்டு. இவர்களில் 15 பேரை, நியூ யார்க் சட்டமன்றத்தின் ஒப்புதலோடு, நியூ யார்க் மாகாண ஆளுனர் நியமிப்பார். மாணவர்களின் கூட்டமைப்பைச் சேர்ந்தவர் பதினாறாவது உறுப்பினராகத் தேர்ந்தெடுக்கப்படுவார். பல்கலைக்கழகத்தில் உள்ள ஆசிரியர்களின் தலைவரும், மற்றைய கல்லூரிகளின் ஆசிரியர்களுக்கான கூட்டமைப்பின் தலைவரும் தேர்ந்தெடுக்கப்படுவர். இவர்கள் இருவரும் போட்டியின்றி, வாக்கெடுப்பின்றி தேர்ந்தெடுக்கப்படுவர். இந்த பல்கலைக்கழகத்திற்கான நிதி உதவியை நியூ யார்க் மாகாண அரசு வழங்கும்.

வளாகங்கள்
---------

இந்த பல்கலைக்கழகத்தின் நிர்வாகத்திற்கு உட்பட்ட அனைத்து கல்லூரிகளும் நியூ யார்க் மாகாணத்தில் உள்ளன. ஜேம்ஸ்டவுன் கம்யூனிட்டி கல்லூரி மட்டும் பெனிசில்வேனியாவில் உள்ளது.

விளையாட்டு
----------

ஒவ்வொரு கல்லூரிக்கும் தனித்தனி விளையாட்டுக் குழுக்களும் போட்டிகளும் உண்டு.

மேலும் பார்க்க
--------------

* நியூ யார்க் நகரப் பல்கலைக்கழகம்

சான்றுகள்
---------

1. 1 2 3  SUNY FAST FACTS
2. ↑  Applebome, Peter (2010-07-23). "The Accidental Giant of Higher Education". NYTimes.com. 2011-11-10 அன்று பார்க்கப்பட்டது.
3. ↑  "JCC Warren, PA Center". Jamestown, New York: Jamestown Community College. 2011-02-13 அன்று பார்க்கப்பட்டது.

இணைப்புகள்
----------

விக்கிமீடியா பொதுவகத்தில்,  
 ***நியூ யார்க் அரசுப் பல்கலைக்கழகம்***   
என்பதின் ஊடகங்கள் உள்ளன. 

* பல்கலைக்கழகத்தின் இணையதளம்
**நியூ மில்போர்ட்**  (New Milford) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 5.978 சதுர கிலோ மீற்றர் பரப்பளவைக் கொண்டுள்ளது. இதில் 5.890 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.088 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 16,341 ஆகும். நியூ மில்போர்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,774.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
தமிழ்நாட்டில் குடியிருந்து வரும் அனைவரது பொது நலனுக்காகவும் தமிழ்நாடு அரசின் சார்பில் தமிழ்நாடு முதலமைச்சர் பெயரில் செயல்படுத்தப்படும் நிதியுதவித் திட்டம் இது.

பயன்கள்
-------

வாழ்க்கையின் எவ்வகையில் பாதிப்பு ஏற்பட்டாலும் இந்த நிதித்திட்டத்தில் உதவி கோரி விண்ணப்பிக்க முடியும். படிப்பைத் தொடர முடியாத மாணவர்கள் படிப்பைத் தொடர அதன் செலவுக்கு உதவி கேட்கலாம். எதிர்பாராத இயற்கைப் பேரழிவுகளால் பாதிக்கப்பட்டவர்கள், கலவரங்களால் பாதிக்கப்பட்டு உயிர், உடமைகளை இழந்தவர்கள், விபத்தில் சிக்கியவர்கள், மருத்துவச் சிகிச்சைகளில் அறுவைச் சிகிச்சைக்குப் பணம் வேண்டுவோர் என அனைத்து நிவாரண உதவிகளையும் இந்நிதித் திட்டத்தின் கீழ் கோர முடியும்.

விண்ணப்பம் அளிக்கும் முறை
-------------------------

ஒரு வெள்ளைத் தாளில் விண்ணப்பத்தை எழுதி அத்துடன் நிதியுதவி தேவைக்கான சான்றுகளை இணைத்து அனுப்ப வேண்டும். உதாரணமாக, மருத்துவத் தேவைகளுக்கு மருத்துவமனை அளித்த செலவுத் தொகைக்கான சான்றிதழ் இணைக்கப்பட வேண்டும். இந்த விண்ணப்பம் அளிப்பவருக்கு வயது வரம்பு, பொருளாதார வரம்பு என்று எந்தவிதமான கட்டுப்பாடுகளும் விதிக்கப்படவில்லை. இந்நிதியுதவிக்கான விண்ணப்பங்கள் "சிறப்பு அலுவலர், முதலமைச்சர் தனிப்பிரிவு அலுவலகம், தலைமைச் செயலகம், சென்னை." எனும் முகவரிக்கு அனுப்பப்பட வேண்டும்.

நிதி அளிக்கப்படும் முறை
-----------------------

இந்நிதித் திட்டத்தின் கீழ் விண்ணப்பித்த அனைத்து விண்ணப்பங்களும் விண்ணப்பித்தவர் வசித்து வரும் மாவட்ட ஆட்சியர்களுக்கு அனுப்பப்பட்டு, அவர்கள் விண்ணப்பத்தில் கொடுக்கப்பட்ட தகவல்கள் அனைத்தும் உண்மைதானா என்பது குறித்து ஆய்வு செய்து முதலமைச்சர் அலுவலகத்திற்குப் பரிந்துரை செய்யப்படுகிறது. இந்தப் பரிந்துரைகளின்படி நிதியுதவி அளிக்கப்படுகிறது. இந்த நிதியுதவி மாவட்ட ஆட்சித் தலைவர் அல்லது குறிப்பிட்ட துறை அலுவலர்கள் வழியாகவோ அளிக்கப்படுகிறது. சில வேளைகளில் அரசு விழாக்களின் போது வழங்கப்படுகிறது.

சிறப்பு நிதியுதவி
-----------------

இயற்கைப் பேரழிவுகள், பெரும் விபத்துக்கள் போன்றவைகளின் போது பாதிக்கப்பட்ட நபர்களுக்கு எவ்வித விண்ணப்பங்களுமின்றி முதலமைச்சர் நேரடியாக இத்திட்டத்தின் கீழ் சிறப்பு நிதியுதவி அளிப்பதும் உண்டு.
**சூப்பர்வில்லன்** அல்லது **சூப்பர் கிரிமினல்** என்பது அமெரிக்க வரைகதை புத்தகங்களில் எதிர்மறை கதாபாத்திரமாக சித்தரிக்கப்படும் கதாபாத்திரம் ஆகும். பெரும்பாலான சூப்பர் ஹீரோ திரைப்படங்களில் சூப்பர் ஹீரோக்கள் பெரிய சவால்களை எதிர்த்து சூப்பர் வில்லன்களுடன் சண்டை போடுதல் போன்றே காண்பிக்கப்படுகிறது. சூப்பர் வில்லன்களின் பாத்திரம் மனிதநேயமற்றவனாகவும் விசித்திரமானவன சக்தி கொண்டவனாகவும் அல்லது வெற்றிகிரகவாசியாகவும் சித்திரக்கப்படுகின்றது. பெண் சூப்பர் வில்லன் கதாபாத்திரத்தை சில நேரத்தில் சூப்பர் வில்லன்ஸ் என்றும் அழைப்பார்கள். அதே தரும் சூப்பர் ஹீரோ என்ற சொல்லை பெண்களுக்கும் கூறுவார்கள்.

ஜோக்கர், லெக்ஸ் லூதர், கிரீன் கோப்லின், லோகி, தானோஸ் போன்ற சூப்பர் வில்லன்கள் மிகவும் பிரபலமானவர்கள்.

மேற்கோள்கள்
-----------

1. ↑  "Eury & Misiroglu On The Supervillain Book". Comicon.Com. 2012-02-18 அன்று மூலம் பரணிடப்பட்டது. 2012-05-09 அன்று பார்க்கப்பட்டது.
2. ↑  "Joker tops supervillain poll". Metro.co.uk. 2012-04-25. 2012-05-09 அன்று பார்க்கப்பட்டது.
3. ↑  "Top Ten Comic Book Super Villains". Comicbooks.about.com. 2012-04-10. 2011-07-17 அன்று மூலம் பரணிடப்பட்டது. 2012-05-09 அன்று பார்க்கப்பட்டது.

வெளி இணைப்புகள்
---------------

* சூப்பர்வில்லன் – விளக்கம்
* 

* பொதுவகத்தில் Supervillains தொடர்பாக ஊடகக் கோப்புகள் உள்ளன.
**சுசிமா** (Susima) (கி.மு.304 - கி.மு. 270) இவர் மெளரியப் பேரரசின் இளவரசரும், இரண்டாம் மெளரியப் பேரரசரான பிந்துசாரரின் மூத்த மகன் மற்றும் பிந்துசாரரின் மரபுரிமையான வாரிசும் ஆவார். பேரரசர் பிந்துசார்ருக்கு அடுத்ததாக சிம்மாசனத்தை அலங்கரிக்க இருந்தார்.  ஆனால், இளைய ஒருவழிச்சகோதரனான அசோகரால் படுகொலை செய்யப்பட்டார். அதன் பின்பு அசோகர் மூன்றாம் மெளரியப் பேரரசர் ஆனார்.

பிறப்பு மற்றும் குடும்பம்
-------------------------

சுசிமா இரண்டாம் மெளரியப் பேரரசர் பிந்துசாரரின் மூத்த மகனாவார். அசோகரின் தாயாரான சுபத்ராங்கியின் சக்களத்தி அரசியாக சுசிமாவின் தாயார் இருந்தார்.  பிந்துசாரருக்கு அசோகரை விட சுசிமாவின் மீதே விருப்பம் இருந்தது.

நிர்வாகம்
---------

சுசிமா தட்சசீலத்திற்கு ஆளுநராக நியமிக்கப்பட்டார். அசோகர் உஜ்ஜைனிக்கு ஆளுநராக நியமிக்கப்பட்டார். சுசிமாவின் அதிகாரிகளால் மக்கள் ஏராளமான துன்பத்திற்கு ஆளாகினர். அதனால், மக்கள் சுசிமாவிற்கு எதிராக புரட்சியில் ஈடுபட்டுள்ளனர். அசோகர் தட்சசீலத்திற்குச் சென்ற போது புரட்சியாளர்கள் பரிசுகளுடன் வரவேற்றுள்ளனர்.

மேற்கோள்கள்
-----------

1. ↑  Singh, Upinder (2009), *A history of ancient and early medieval India : from the Stone Age to the 12th century* (3rd impr. ed.), New Delhi: Pearson Longman, p. 331, ISBN 9788131716779
2. ↑  Gupta, Subhadra Sen (2009). "Taxila and Ujjaini". *Ashoka*. Penguin UK. பன்னாட்டுத் தரப்புத்தக எண்:8184758073.
**பஞ்சாரா ஹில்ஸ்** (Banjara Hills) என்பது தெலங்காணாவின் ஐதராபாத்தில் அமைந்துள்ள ஓர் நகர்ப்புற வணிக மையமாகும். மேலும், இது இந்தியாவின் மிகவும் வசதியான சுற்றுப்புறங்களில் ஒன்றாகும். இது ஜூபிளி ஹில்ஸுக்கு நெருக்கமான ஒரு சந்தைப் பகுதியாகவும் இருக்கிறது. இந்த பகுதி ஒரு மலைப்பாங்கான காடாக இருந்தது. கடந்த காலத்தில் குறைவான மக்களே இங்கு வசித்து வந்தனர். நிசாமின் வம்சத்தின் சில அரச வம்சத்தினர் மட்டுமே இங்கு வாழ்ந்தனர். இது அவர்களுக்கு வேட்டையாடும் இடமாக இருந்தது. அதன் வரலாறு மற்றும் அந்தஸ்துடன் கூட, இந்த பகுதி இப்போது முற்றிலும் நகர்ப்புற வணிக மையமாக மாற்றப்பட்டுள்ளது. இது உயர்நிலை தங்கும் விடுதிகள், உணவகங்கள், இரவு விடுதிகள் மற்றும் உலகளாவிய நிறுவனங்களின் அலுவலக கட்டிடங்கள் ஆகியவற்றைக் கொண்டுள்ளது. பஞ்சாரா ஹில்ஸ் அதன் சாலை எண்களால் பிரிக்கப்பட்டுள்ளது. ஒவ்வொரு சாலையும் அதன் சொந்த முக்கியத்துவத்தைக் கொண்டுள்ளன: எண்கள் 1 இலிருந்து தொடங்கி 14 இல் முடிவடையும்.

தி எகனாமிக் டைம்ஸ் என்ற பத்திரிகையின் கூற்றுப்படி  இப்பகுதி இந்தியாவில் மிகவும் விலையுயர்ந்த பகுதியின் குறியீடாகக் கருதப்படுகிறது. மேலும் ஜூபிலி ஹில்ஸுடன் சேர்ந்து, ஐதராபாத்து பகுதியில் வசிக்கத்தக்க மிகவும் மதிப்புமிக்க பெருநகர / நகரமாகும். இப்பகுதியின் சொத்துக்கள் "செப்டம்பர் 96, 2011 நிலவரப்படி 20.7 பில்லியன் அமெரிக்க டாலர்களுக்கு சமமான ரூ. 96,000 கோடி" என்று எகனாமிக் டைம்ஸ் மதிப்பிட்டுள்ளது. 

மிகவும் புறக்கணிக்கப்பட்ட பஞ்சாரா ஏரியும் இங்கு அமைந்துள்ளது.

1927 ஆம் ஆண்டில் ஐதராபாத்தின் கடைசி நிசாமின் அரசவையில் இருந்த மந்திரி நவாப் மெகுதி நவாசு ஜங் என்பவர் இந்த நிலத்தை முதன்முதலில் வாங்கினார். அவர் 'பஞ்சாரா பவன்' ( அந்தோனி கோடியின் படைப்புகளால் ஈர்க்கப்பட்டதாகக் கருதப்படுகிறது) என்ற தனது இல்லத்தை இங்கு கட்டினார். கடைசி நிசாம் அதன் வளர்ச்சிக்கு பொறுப்பான நபராக நவாபின் பெயரை வைக்க பரிந்துரைத்தார். இருப்பினும், நவாப் அதன் அசல் குடியிருப்பாளர்களான பஞ்சாரா என்ற பெயரிலேயே குறிப்பிடுவது நியாயமானது என்று கூறினார். 

பஞ்சாரா பவனை ஜவகர்லால் நேருவும், அப்பகுதியால் ஈர்க்கப்பட்டு ஒரு கவிதை எழுதிய இரவீந்திரநாத் தாகூரும் பார்வையிட்டுள்ளனர்.  

பஞ்சாரா ஹில்ஸின் சாலை எண் 1 இப்போது மெகுதி நவாசு ஜங் சாலை என்று அழைக்கப்படுகிறது. இது அவரது நினைவாக பெயரிடப்பட்டது.

மேற்கோள்கள்
-----------

1. ↑  "Check out India's most expensive boulevard". *timesofindia-economictimes*.
2. ↑  Luther, Narendra (2015-09-09). "The man who gave Hyderabad its 'Banjara Hills', Nawab Mehdi Nawaz Jung". *The News Minute*. .
3. ↑  Venkateshwarlu, K. (August 16, 2011). "Another heritage landmark razed". *The Hindu*. .
4. ↑  Shahid, Sajjad. "Will no one question the 'tyrant'? - Times of India". *The Times of India*. .
5. ↑  Kurup, Sonia Krishna. "Roads in Banjara Hills are oddly numbered, not named - Times of India". *The Times of India*. .
**தமிழ்நாடு பேரிடர் மேலாண்மை ஆணையம்** புயல், சுனாமி, மழை வெள்ளம் மற்றும் வறட்சி உள்ளிட்ட பேரிடர்களை எதிர்கொள்ளவும், பாதிக்கப்பட்டவர்களுக்கு உதவிகள் வழங்கவும் முதலமைச்சர் தலைமையில் தமிழ்நாட்டில் செயல்படுகிறது. மாநிலத்தில் ஏற்படும் பேரிடர் காலங்களில் நிவாரணப்பணிகளை பேரிடர் மேலாண்மை ஆணையம் பகிர்ந்து வழங்கும். மேலாண்மை ஆணையத்தோடு மாநில அளவிலான நடவடிக்கைக் குழுவும் இணைந்து செயல்படும்.

பேரிடர் காலங்களில் மாநில வருவாய்த் துறைச் செயலாளர், ராணுவம் மற்றும் துணை ராணுவம், ஊர்காவல் படை, ரயில்வே மற்றும் தொலைத்தொடர்பு துறை முதலியவற்றுடன் தொடர்பு கொண்டு அவர்களின் உதவியை பெறுவார். நிவாரணப் பணிகளுக்காக மாநில நிவாரண ஆணையருக்குத் தேவைப்படும் நிதியையும் அரசு வருவாய்த் துறை வழங்கும்.

### பேரிடர் மேலாண்மை ஆணையம் மேற்கொள்ளும் பணிகள்

* பேரிடர் கொள்கைகளில் உரிய பரிந்துரைகளை சமர்ப்பித்தல்
* பேரிடருக்குப் பிறகு நிவாரணம் வழங்குவதற்கான வழிமுறைகள்
* மாநிலப் பேரிடர் மேலாண்மை திட்டத்துக்கு அனுமதி வழங்குதல்
* பல்வேறு துறைகளை ஒருங்கிணைத்து செயல்படுதல்
* பேரிடர் மேலாண்மை மற்றும் மறுவாழ்வுப் பணிகளை தொடர்ந்து கண்காணித்தல்

### பேரிடர் காலத்தில் உடனிணைந்து பணியாற்றுவோர்

* மாநில நிவாரண ஆணையர் தலைமையில் வருவாய் நிர்வாகத்தின் பேரிடர் மேலாண்மை மற்றும் மீட்புத் துறை
* மாவட்ட ஆட்சியர்கள் தலைமையிலான மாவட்ட நிர்வாகம்
* வருவாய் கோட்டாட்சியர் மற்றும் வட்டாச்சியர் உள்ளிட்டோர் அடங்கிய கோட்ட அளவிலான குழுக்கள், உள்ளாட்சி அமைப்புகள்
* தன்னார்வ தொண்டு அமைப்புகள்
* அரசு நிறுவனங்கள் மற்றும் அரசுசாராத நிறுவனங்கள்

அவசரகால நடவடிக்கைக் குழு
------------------------

பேரிடர் காலங்களில் மாநில நிவாரண ஆணையர் தலைமையில் அவசர கால நடவடிக்கைக் குழு அமைக்கப்படும். இந்தக் குழு மாநில அளவிலான பேரிடர் மேலாண்மை ஆணையத்தின் நடவடிக்கைகளின் முகமையாக இருக்கும். மாநில அளவிலான திட்டங்கள் மாநில நிவாரண ஆணையரால் மாவட்ட ஆட்சியர்கள் மற்றும் பிற துறைகளோடு கலந்தலாசித்து வகுக்கப்படும். வறட்சியால் பாதிக்கப்பட்ட பகுதிகளும் பாதிக்கப்பட்டவர்களுக்கு வழங்க வேண்டிய நிவாரணமும் மாநில நிவாரண ஆணையரால் பேரிடர் மேலாணமை ஆணையகத்திற்கு பரிந்துரைக்கப்படும்.

### மாவட்டக் குழுக்கள்

மாவட்ட அளவிலான அவசரகால நடவடிக்கைக் குழுக்கள் அந்தந்த மாவட்ட ஆட்சியர் தலைமையில் செயல்படும். பேரிடர் காலத்தின்போது ராணுவம் மற்றும் துணை ராணுவப் படை, ரயில்வே, தொலைத்தொடர்பு துறை ஆகியோருடன் மாவட்ட ஆட்சியர் இணைந்து பணியாற்ற வேண்டும். காவல்துறையினர், ஊர்க்காவல் படையினர், வனத்துறையினர் உள்ளிட்ட அனைத்து அரசுப் பணியாளர்களும் மாவட்ட ஆட்சியரின் தலைமையின் கீழ் பணியாற்ற வேண்டும்.

பேரிடர் மேலாண்மைக்கு நன்கொடை
----------------------------

பேரிடர் காலங்களில் பன்னாட்டு, தேசிய அளவிலான அறக்கட்டளைகள் மற்றும் தொண்டு நிறுவனங்கள் பேரிடர் மேலாண்மை நிதியுதவிகளைப் பெறுவதற்கு தமிழ்நாடு அரசின் முன்அனுமதியைப் பெற வேண்டும். மேலும் பெறும் நிதிக்கான கணக்கைப் பராமரிக்க வேண்டும்.

இதனையும் காண்க
--------------

* தேசியப் பேரிடர் மேலாண்மை ஆணையம்
* பேரிடர் மேலாண்மைச் சட்டம், 2005

ஆதாரம்
------

* தமிழ்நாடு அரசின் இணையதளம்
* முதல்வர் தலைமையில் மாநில பேரிடர் மேலாண்மை ஆணையம்: அரசு அறிவிப்பு

வெளி இணைப்புகள்
---------------

* தமிழ்நாடு பேரிடர் மேலாண்மை
***இன்னசென்ட் மூவ்ஸ்*** என்ற பெயரில் ஐக்கிய இராச்சியத்தில் வெளியான ***சர்ச்சிங் ஃபார் பாபி ஃபிஷர்*** என்ற படம் 1993 ஆம் ஆண்டு வெளியான அமெரிக்க நாடகத் திரைப்படமாகும். இதில் ஸ்டீவன் ஜைலியன் இயக்குனராக அறிமுகமாகி எழுதி இயக்கியுள்ளார். மேக்ஸ் பொமராங்க் நடிகராக அறிமுகமான இப்படத்தில் ஜோ மாண்டெக்னா, ஜோன் ஆலன், பென் கிங்ஸ்லி, லாரன்ஸ் பிஷ்பர்ன் ஆகியோர் நடித்தனர். இது செங்கள சதுரங்க வீரர் ஜோசுவா வைட்ஸ்கின் வாழ்க்கையை அடிப்படையாகக் கொண்டது. இப்படம் ஜோசுவாவின் தந்தை பிரெட் வைட்ஸ்கின் இதே பெயரில் எழுதிய புத்தகத்தை தழுவி எடுக்கப்பட்டது. 66வது அகாதெமி விருதுகளில் சிறந்த ஒளிப்பதிவிற்காக இப்படம் பரிந்துரைக்கப்பட்டது.

கதைச் சுருக்கம்
---------------

இப்படம் அமெரிக்க சதுரங்க வீரரான பாபா ஃபிரசரின் வாழ்க்கை வரலாற்றை அடிப்படையாக் கொண்டது. பாபி ஃபிரசர் தன் எட்டு வயதில் ஒரு பொதுப் பூங்காவில் ஒரு ஏதிலி மனிதருடன் முதன் முதலில் விதிகள் ஏதும் தெரியாமல் தன் முதல் சதுரங்க காய் நகர்த்தலை தொங்குகிறார். சதுரங்கத்தின் மரபார்ந்த விதிகளைப் புறந்தள்ளி விளையாடந்துணிந்தவர் இவர். தனக்கு முறையாக சதுரங்கம் சொல்லித்தந்த ஆசிரியருடன் முரண்படுகிறார். பின்னர் தனக்கான ஆடுமுறையை, தானே எப்படிக் கண்டறிகிறார். எப்படி உலக வாகையராக ஆகிறார் என்பதே கதையாகும்.

நடிகர்கள்
---------

* ஜோஷ் வைட்ஸ்கினாக மேக்ஸ் பொமராங்க்
* ஃப்ரெட் வைட்ஸ்கினாக ஜோ மாண்டெக்னா
* போனி வைட்ஸ்கினாக ஜோன் ஆலன்
* புரூஸ் பண்டோல்பினியாக பென் கிங்ஸ்லி
* "வின்னி" வின்சென்ட் லிவர்மோராக லாரன்ஸ் பிஷ்பர்ன்
* ஜொனாதன் போவாக மைக்கேல் நிரன்பெர்க்
* ஜொனாதனின் ஆசிரியராக ராபர்ட் ஸ்டீபன்ஸ்
* கலேவாக டேவிட் பேமர்
* மோர்கன் பெஹ்மேவாக ஹால் ஸ்கார்டினோ
* ஆசா ஹாஃப்மேனாக ஆஸ்டின் பெண்டில்டன்
* உருசிய வீரராக வசெக் சிமெக்
* டுனாஃபிஷ் தந்தையாக வில்லியம் எச். மேசி
* விளையாட்டுப்போட்டி இயக்குநராக டான் ஹெடயா
* ஜோஷின் பள்ளி ஆசிரியராக லாரா லின்னி
* டோனி ஷல்ஹூப் செஸ் கிளப் வீரராக
 

இப்படத்தில் பின்வரும் சில பிரபல சதுரங்க வீரகளான அஞ்சலினா பெலகோவ்ஸ்காயா, ஜோயல் பெஞ்சமின், ரோமன் டிஜிண்ட்சிசாஷ்விலி, கம்ரன் சிராசி, ஜோசுவா வைட்ஸ்கின், புரூஸ் பண்டோல்பினி, வின்சென்ட் லிவர்மோர், ரஸ்சல் கார்பர் போன்றோர் கௌரவத் தோற்றத்தில் நடித்துள்ளனர். செஸ் மாஸ்டர் ஆசா ஹாஃப்மேனாக ஆஸ்டின் பென்டில்டன் நடித்தார்; உண்மையான ஹாஃப்மேனுக்கு அவர் தன்னை சித்தரித்த விதத்தில் திருப்தி இல்லை. சதுரங்க நிபுணரான போ மெக்ளிண்டன், ஒரு பூங்காவில் வழக்கமாக இருப்பவராக, படம் முழுவதும் காணப்படுகிறார். சதுரங்க வீரர் பால் பென்கோ நடித்த காட்சிகள் படத்தில் இருக்க வேண்டும் ஆனால் அவரது பகுதி வெட்டப்பட்டது. வைட்ஸ்கினின் உண்மையான தாய் மற்றும் சகோதரி போன்றோர் சிறப்புத் தோற்றத்தில் உள்ளனர். பாபி பிஷ்ஷர் செய்திப்படக் காட்சிகளில் தோன்றுகிறார்.

வரவேற்பு
--------

புத்தகமும், திரைப்படமும் விமர்சகர்களிடமிருந்து நேர்மறையான விமர்சனங்களைப் பெற்றன.

குறிப்புகள்
-----------

1. ↑  Eric G. Carter (1993). "1993–94 Film Releases". July 29, 2001 அன்று மூலதளத்திலிருந்து பரணிடப்பட்டது எடுக்கப்பட்டது. January 12, 2018 அன்று பார்க்கப்பட்டது.
2. ↑  *The Spectator*, April 8, 1989, pp. 30–31
3. ↑  "Searching for Bobby Fischer (Josh Waitzkin) by Edward Winter". *www.chesshistory.com*. 2023-01-08 அன்று பார்க்கப்பட்டது.
4. ↑  *The Observer*, April 2, 1989, p. 45

வெளி இணைப்புகள்
---------------

* இணையதள திரைப்பட தரவுத்தளத்தில் *Searching for Bobby Fischer*
* ஆல்மூவியில் *Searching for Bobby Fischer*
* Searching for Bobby Fischer at Box Office Mojo
* Updated article from 2006 by award-winning Esquire (UK) journalist Eamonn O'Neill
**ஏதோ செய்தாய் என்னை** (*Etho Seithai Ennai*) என்பது 2012 ஆம் ஆண்டு வெளியான இந்திய தமிழ் காதல் அதிரடி திரைப்படம் ஆகும். இப்படத்தில் சக்தி, லியாஸ்ரீ, ஆனந்த் ஆகியோர் முன்னணி கதாபாத்திரத்தில் நடிக்க, ஆனந்த் பாபு, இளவரசு, ஜான் விஜய். ஸ்ரீநாத் ஆகியோர் பிற பாத்திரங்களில் நடித்துள்ளனர். இப்படத்தை அறிமுக இயக்குநர் ஜெ. எல்வின் போசர் எழுதி இயக்கியுள்ளார். இத் திரைப்படம். 2012 ஆகத்து அன்று வெளியாகி, எதிர்மறை விமர்சனங்களைப் பெற்றது. படம் பெருந் தோல்வியை சந்தித்தது.

கதை
---

அர்ஜுன் (சக்தி) பணக்கார குடும்பத்தைச் சேர்ந்த ஒரு கல்லூரி மாணவன். அவன் தனது வகுப்பு தோழியான சாலினியை (லியாஸ்ரீ) காதலிக்கிறான். உள்ளூர் டான்/தொழிலதிபர் நம்பி (ஆனந்த்) சாலினியின் தாய் மாமன் ஆவார். ஒரு கட்டத்திற்கு அப்பால், சாலினி அர்ஜுனின் உண்மையான காதலால் ஈர்க்கப்படுகிறாள். ஒரு சமயம் நம்பி சாலினியையும் அர்ஜுனையும் ஒன்றாகக் கண்டு கோபமடைகிறார். ஆனால் சாலினி நம்பியை சமாதானப்படுத்தி அவர் தங்கள் காதலை ஏற்றுக்கொள்ள செய்கிறாள். திடீரென்று, அர்ஜுன் காணாமல் போகிறான். நம்பியை வளைப்பதற்கான வழிமுறையாக நம்பியின் வணிக போட்டியாளன வீரு (ஆனந்த் பாபு) அர்ஜுனை கடத்தியது தெரியவருகிறது. வீரு நம்பியை தொடர்பு நம்பி தன்னிடம் சில முக்கிய வணிக ஒப்பந்தங்களை ஒப்படைக்க வேண்டும். இல்லை என்றால் அர்ஜுனைக் கொன்றுவிடுவதாக மிரட்டுகிறார். அர்ஜுனின் பாதுகாப்பைக் கருதி வீருவின் நிபந்தனைகளை நம்பி ஒப்புக்கொள்கிறார். இருப்பினும், பின்னர் நம்பியின் உண்மை உருவம் வெளிப்படுகிறது. அவருக்கு அர்ஜுன் மற்றும் ஷாலினியின் காதல் பிடிக்கவில்லை. நம்பி ஆவணங்களைக் கொண்டு வரவில்லை என்றால் வீரு அர்ஜுனைக் கொன்றுவிடுவார் என்று நம்பி மகிழ்ச்சியடைகிறார். ஆனால் அர்ஜுன் வீருவின் குண்டர்களுடன் சண்டையிட்டு அங்கிருந்து தப்பித்து நம்பியை சந்திக்க வந்து அதன் மூலம் ஷாலினிக்கு நம்பியின் உண்மை உருவை புரியவைக்கிறான். பின்னர் அர்ஜுனுக்கும் ஷாலினிக்கும் திருமணம் நக்கிறது.

நடிப்பு
-------

* சக்தி - அர்சுனாக
* லியாசிறீ -சாலினாயாக
* ஆனந்த் -நம்பியாக
* ஆனந்த் பாபு -வீருவாக
* இளவரசு -வீருவின் உதவியாளராக
* சிறீநாத்
* ஜான் விஜய் -குமாராக
* தேவி பிரியா -குமாரின் மனைவியாக
* பானு சந்தர் அர்சுனின் தந்தையாக
* மீரா கிருஷ்ணன் அர்சுனின் தாயாக
* சாய் பிரசாந்த் சீனுவாக
* மகாநதி சங்கர்

இசை
---

இப்படத்திற்கான இசையை கணேஷ் பி. குமார் அமைத்துள்ளார். பாடல் வரிகளை திவாகர், முகில், ஜார்ஜினா ஆகியோர் எழுதினர்

* "பால் இன் லவ்" - பாடகர் (கள்): தாரா குமாரவேலு
* "காதில் மட்டும் இன்பமா" - பாடகர் (கள்): கிரிஷ், ஷெக்கினா ஷான்
* "முழு நிலவு ஒன்று" - பாடகர் (கள்): அபிலாஷ்
* "ஓ மை லவ்" - பாடகி (கள்): ஷாலினி சிங், சந்தோஷ்
* "போகமல் ஒருநாளும்" - பாடகர் (கள்): விஜய் நரேன், ஸ்ருதி, ஸ்ம்ருதி, ஸ்ரீக்

குறிப்புகள்
-----------

 

1. ↑  "காப்பகப்படுத்தப்பட்ட நகல்". 2021-08-12 அன்று மூலம் பரணிடப்பட்டது. 2021-08-12 அன்று பார்க்கப்பட்டது.
2. ↑
3. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *ஏதோ செய்தாய் என்னை*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Causonis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**காட்டுப்பிரண்டை** (*Causonis trifolia*) என்பது ஆத்திரேலியா மற்றும் ஆசியாவை பூர்வீகமாகக் கொண்ட மரமயவேறி கொடியாகும். இது கருப்பு நிற சதைப் பற்றுள்ள சிறு கனிகளைக் கொண்டுள்ளது. மேலும் இதன் இலைகளில் சயனிடின் மற்றும் டெல்பினிடின் போன்ற பல ஃபிளாவனாய்டுகள் உள்ளன. இதன் தண்டு, இலைகள், வேர்களில் ஹைட்ரோசியானிக் அமிலம் உள்ளது.

மேற்கோள்கள்
-----------

1. ↑  Bush Grape - Causonis trifolia - Flowers of India

* 

* USDA, ARS, GRIN. *காட்டுப்பிரண்டை* in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம்.
* G. J. H. Grubben, O. A. Denton. *Vegetables*. Backhuys Publishers. பக். 166.
* Ian W. B. Thornton (1997). *Krakatau*. Harvard University Press. பக். 121, 155.
* C. P. Khare (2008). *Indian Medicinal Plants*. Springer. பக். 132.

| உயிரின வகைப்பாட்டுஇனங்காட்டிகள் |
| --- |
| *Cayratia trifolia* | 
* விக்கித்தரவு: Q603596
* விக்கியினங்கள்: Causonis trifolia
* APNI: 57532
* ATRF: Cayratia\_trifolia
* EoL: 484949
* EPPO: CAYTR
* FloraBase: 4851
* FoAO2: Cayratia trifolia
* FoC: 242311615
* GBIF: 3039176
* GRIN: 101054
* iNaturalist: 160248
* IPNI: 869740-1
* IRMNG: 10653536
* ITIS: 506888
* Plant List: kew-2706591
* PLANTS: CATR29
* POWO: urn:lsid:ipni.org:names:869740-1
* Tropicos: 34000835

 |
| *Vitis trifolia* | 
* விக்கித்தரவு: Q21877742
* APNI: 114540
* EPPO: VITTR
* GBIF: 5658567
* GRIN: 41904
* iNaturalist: 357352
* IPNI: 69112-1
* POWO: urn:lsid:ipni.org:names:69112-1
* Tropicos: 34000723

 |
**காட்டுப்புத்தூர் பிரசன்ன வெங்கட்ரமண பெருமாள் கோயில்**விஜயநகர பேரரசின் நாயக்க மன்னர்களால் பதினாறாம் நூற்றாண்டில் கட்டப்பட்டது. தமிழ்நாட்டில் திருச்சிராப்பள்ளி மாவட்டம், காட்டுப்புத்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினாறாம் நூற்றாண்டில் விஜயநகரப் பேரரசின் நாயக்க மன்னர்களால் கட்டப்பட்டது. []

கோயில் அமைப்பு
--------------

இக்கோயிலில் பிரசன்னவெங்கட்ரமணபெருமாள், பத்மாவதி தாயார் சன்னதிகளும், பத்மாவதி, சக்கரத்தாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. ஆடி மாதம் ஆடிப்பூரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அன்னா போரிசிவ்னா சரிகினா** (**Anna Borysivna Sharyhina)** (பிறப்பு **c.1978** ) ஒரு உக்ரேனிய பெண்ணியவாதியான இவர் ஓரினச் சேர்க்கை சமூகத்தின் ஆர்வலர் ஆவார். இவர் கார்கீவில் உள்ள ஒரு லெஸ்பியன் பெண்ணிய அமைப்பான ஸ்பியர் மகளிர் சங்கத்தின் இணை நிறுவனராகவும் மற்றும் கீவ்வில் உள்ள பெருமிதப் பேரணியின் ஏற்பாட்டுக் குழுவான கெய்வ் பிரைட் என்ற தன்னார்வ தொண்டு நிறுவனத்தின் இணை நிறுவனராகவும் உள்ளார் .

பேரணி
-----

சரிகினாவும் அவரது கூட்டாளியான விரா செமிகினாவும் ஒரு தசாப்தத்திற்கும் மேலாக உக்ரேனிய ஓரினச் சேர்க்கை சமூகம் மற்றும் லெஸ்பியன் அமைப்புகளில் ஈடுபட்டுள்ளனர். கியேவின் சமத்துவத்திற்கான முதல் பேரணியை இவர்கள் ஏற்பாடு செய்தனர். 2015 ஆம் ஆண்டில் நடைபெற்ற கியேவின் சமத்துவத்திற்கான இரண்டாவது பேரணி, காவல்துறையினருடன் சேர்ந்து, பலவிதமான பொது நபர்களின் ஆதரவைக் கொண்டிருந்தது. இருப்பினும், அணிவகுப்புக்கு எதிரான தீவிர வலதுசாரி வன்முறை காரணமாக இந்த அணிவகுப்பு 15 நிமிடங்கள் மட்டுமே நீடித்தது.  இந்நிகழ்ச்சியில் காவலில் இருந்த அதிகாரிகள் உட்பட 10 பேர் காயமடைந்தனர்.

எதிர்ப்பு
---------

சரிகினாவின் பெண்ணிய மற்றும் ஓரின சேர்க்கை நடவடிக்கை உக்ரேனில் தொடர்ந்து எதிர்ப்பை எதிர்கொண்டிருந்தது. கார்கிவ் புத்தகக் கடையில் இந்த இயக்கங்கள் குறித்து இவர் ஒரு சொற்பொழிவு நிகழ்த்தியபோது, முதலில் கார்கீவின் நகிப்பெலோ பத்திரிகை மையத்திற்கும் பின்னர் கெய்வின் ஐசோல்யாட்சியா மையத்திற்கும் கூட்டத்தை இரண்டு முறை இடமாற்றம் செய்ய வேண்டியிருந்தது.  கார்கிவ் சமூக மையமான பிரைட்ஹப், 2018 சூலையில் முகமூடி அணிந்தவர்களால் புகை குண்டுகள் வீசி தாக்கப்பட்டது. காவல் துறையினரிடம் புகார்கள் வந்தாலும், உள்துறை மந்திரி ஆர்சன் அவகோவுக்கு 1,000 க்கும் மேற்பட்ட புகார்கள் வந்த போதும், இந்த குற்றத்திற்காக யாரும் தண்டிக்கப்படவில்லை.  

2019 மார்ச் முதல் வாரத்தில் கார்கிவ் நகரில் பெண்கள் ஒற்றுமை வாரத்தை ஏற்பாடு செய்தவர்களில் சரிகினாவும் இருந்தார். 2020 சனவரியில், ஓரினச் சேர்க்கை சமூகத் தலைவர்களை சந்திக்காமல் உக்ரைனுக்கு வருகை புரிந்ததற்காக மைக் பாம்பியோவை சரிகினா விமர்சித்தார்.

குறிப்புகள்
-----------

1. 1 2  Claire Gaillard, Anna Sharyhina – Ukraine, Hope for the Future, *Les Spread the Word*, 5 October 2015. Translated by Leanne Ross.
2. ↑  Clara Marchaud, Kyiv Pride week events to raise awareness, defend LGBTQ rights, *Kyiv Post*, June 8, 2018.
3. ↑  Ganna Grytsenko, What are the real barriers to freedom of assembly in Ukraine?, openDemocracy, May 16, 2018.
4. 1 2  Anna Nemtsova, Mike Pompeo Snubs Ukraine’s Embattled LGBTQ Community, *The Daily Beast, Jan 31, 2020.*
5. 1 2  Lily Wakefield, US Secretary of State Mike Pompeo refuses to meet with LGBT activists in Ukraine, *Pink News*, February 1, 2020.

வெளி இணைப்புகள்
---------------

* Story no.11. Anna Sharyhina, *Gay Alliance Ukraine*, Nov 25, 2015.
* Chanelle Grand, Portrait : Anna Sharyhina, militante et directrice de la marche de la fierté LGBT en Ukraine, STOP Homophobie, 5 October 2015.
* Hanna Sokolova, anna-sharyhina-interview-en/ "When we compromise, it’s as if we admit we’re not equal": Anna Sharyhina on feminism and LGBT rights in Ukraine, openDemocracy, 22 May 2019.
**இராமோஜி திரைப்பட நகர்** ( Ramoji Film City ) என்பது மிகப் பெரியதும் முழுமையானதும் தொழில்துறை ரீதியாக சிறப்பாக திட்டமிட்டு உருவாக்கப்பட்ட ஒரு திரைப்பட நகராகும். திரைப்படங்கள் எடுப்பதற்கு ஏற்ற எல்லா வசதிகளையும் உள்ளடக்கிய இடமாகும். ஐதராபாத்திலிருந்து 25 கிலோ மீட்டடர் தொலைவிலுள்ள இவ்விடம் 1500 ஏக்கர் பரப்பினைக் கொண்டது. ஆலிவுட் நகரைவிட சிறப்பானவசதிகளைக் கொண்டதாகக் கருதப்படுகிறது. ஒருவிதமான இந்தக் கனவுலகிற்குச் சென்றுவர பேருந்துகள் இயக்கப்படுகின்றன. பெரியத்தோட்டங்கள், படம் எடுக்கும் அரங்குகள், உணவகம், கடைகள், மனமகிழ் இடங்கள் என பலவும் உள்ளன. ஐந்து நட்சத்திர மற்றும் மூன்று நட்சத்திர தங்கும் விடுதிகள் உள்ளன. உதவுவதற்கு ஏராளமான பணியாளர்கள் அமர்த்தப்பட்டுள்ளனர்.

படத் தொகுப்பு
-------------

* நுழைவாயில் நுழைவாயில்
* தில்லியின் மொகலாய தோட்டம்,தில்லியின் மொகலாய தோட்டம்,
* மைசூரின் பிருந்தாவனம்மைசூரின் பிருந்தாவனம்
* ஒரு திரைப்படத்திற்காகப் போடப்பட்ட அரங்குஒரு திரைப்படத்திற்காகப் போடப்பட்ட அரங்கு
* உட்புறம்உட்புறம்

மேற்கோள்கள்
-----------

1. ↑  "Ramoji Film City in the Guinness Book of World Records".
2. ↑  Morrison, Donald. "On the Back Lot at the Other Bollywood". *The New York Times*.. பார்த்த நாள்: 2010-05-22.

வெளி இணைப்புகள்
---------------

விக்கிமீடியா பொதுவகத்தில்,  
 ***இராமோஜி திரைப்பட நகர்***   
என்பதின் ஊடகங்கள் உள்ளன. 

* அதிகாரபூர்வ தளம்
* இராமோஜி திரைப்பட நகர் படங்கள் பரணிடப்பட்டது 2013-11-04 at the வந்தவழி இயந்திரம்
'*இராமு கரியத்* (Ramu Kariat) (1 பிப்ரவரி 1927 – 10 பிப்ரவரி 1979) 1950 முதல் 1970 வரை கிட்டத்தட்ட முப்பதாண்டுகளாக மலையாளத் திரைப்படத்துறையில், திரைப்பட இயக்குநராக இருந்தார். பாராட்டப்பட்ட பல படங்களை மலையாளத்தில் இயக்கியுள்ளார். இவரது குறிப்பிடத்தக்க படங்களில் *நீலக்குயில்* (1954), *மின்னாமினுங்கு* (1957), *முதியநாய புத்ரன்* (1961), *மூடுபாடம்* (1963) தேசிய விருது பெற்ற செம்மீன் (1965) ஆகியவை அடங்கும்.

தொழில்
------

இடதுசாரி அரசியல் நாடகக் குழுவான கேரள மக்கள் கலைக் கழகம் (கே.பி.ஏ.சி) மூலம் தனது வாழ்க்கையைத் தொடங்கினார். *திரமாலா* (1953) என்ற படத்தை விமல் குமார் / பி.ஆர்.எஸ். பிள்ளை ஆகியோருடன் இணைந்து இயக்கியதன் மூலமும், பு. பாஸ்கரனுடன் 1954 ஆம் ஆண்டில் *நீலக்குயில்* படத்திலும் அறிமுகமானார். சத்யன், மிஸ் குமாரி ஆகியோர் நடித்திருந்த [[நீலக்குயில்[[ படத்தின் கதையை கேரளாவின் புகழ் பெற்ற எழுத்தாளர் உரூப் என்பவர் எழுதியிருந்தார். இது ஒரு பெரிய வணிக வெற்றியாக இருந்தது

இயக்கம், திரைக்கதை, நடிப்பு, இசை ஆகியவற்றில் தொழில்முறை அணுகுமுறையின் காரணமாக இந்தப் படம் மலையாளத்தின் முதல் முதிர்ந்த படமாக கருதப்படுகிறது. இவருடன் இப்படத்தில் பணியாற்றிய இணை இயக்குனர் பு. பாஸ்கரன், ஒளிப்பதிவு இயக்குநர் அ. வின்சென்ட் ஆகியோர் சிறந்த தொழில் வாழ்க்கையைத் தொடர்ந்தனர்.

*நீலக்குயிலு*க்குப் பிறகு, இவர் மற்றொரு குறிப்பிடத்தக்க படமான *மின்னாமினுங்கு* (1957) இயக்கினார். இவரது அடுத்த படம் மூத்த நாடக ஆசிரியர் தோப்பில் பாசியின் *முதியநாய புத்ரன்* (1961) நாடகத்தின் திரைப்பட பதிப்பாகும். *மூடுபாதம்* (1963) இயக்கிய பிறகு, செம்மீன் (1965) படத்தை இயக்கினார். செம்மீன் என்ற அதே பெயரில் தகழி சிவசங்கரப் பிள்ளை எழுதிய புதினத்தின் தழுவலான படம், சிறந்த திரைப்படத்திற்கான தேசிய திரைப்பட விருதை வென்ற முதல் மலையாள திரைப்படமாகும். சோகமான காதல் கதையில் மது, சத்யன், ஷீலா ஆகியோர் நடித்திருந்தனர்.

1975 இல் 9 வது மாஸ்கோ சர்வதேச திரைப்பட விழாவில் நடுவர் மன்றத்தில் உறுப்பினராக இருந்தார். 

இவர் தனது தொழில் வாழ்க்கையில் பதினைந்து படங்களை இயக்கியுள்ளார். 1965ஆம் ஆண்டில் நாட்டிகாவிலிருந்து சட்டமன்ற உறுப்பினராக சுயேட்சையாக தேர்ந்தெடுக்கப்பட்டார். ஆனால் சட்டமன்றத்தில் பணியாற்ற முடியவில்லை. ஏனெனில் எந்தவொரு கட்சிக்கும் பெரும்பான்மை இல்லாததால் சட்டமன்றத்தை உருவாக்க முடியவில்லை.

விருதுகள்
---------

* 1954 : சிறந்த திரைப்படத்திற்கான அகில இந்திய சான்றிதழ் - நீலக்குயில்
* 1954 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - நீலக்குயில்
* 1961 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - முதியநாய புத்ரன்
* 1965 : சிறந்த திரைப்படத்திற்கான தேசிய திரைப்பட விருது - செம்மீன்

மேற்கோள்கள்
-----------

1. ↑  "9th Moscow International Film Festival (1975)". *MIFF*. 2013-01-16 அன்று மூலம் பரணிடப்பட்டது. 2013-01-04 அன்று பார்க்கப்பட்டது.
2. ↑  "2nd National Film Awards" (PDF). Directorate of Film Festivals. 23 August 2011 அன்று பார்க்கப்பட்டது.
3. ↑  "9th National Film Awards". International Film Festival of India. 2 December 2016 அன்று மூலம் பரணிடப்பட்டது. 8 September 2011 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் இராமு கரியத்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**பெனகல் சிவராவ்** (*Benegal Shiva Rao*) (26 பிப்ரவரி 1891 - 15 திசம்பர் 1975) ஓர் இந்திய பத்திரிகையாளரும் அரசியல்வாதியுமாவார். இவர், இந்திய அரசியலமைப்பு நிர்ணய சபை உறுப்பினராகவும், முதல் மக்களவையில் தென் கனரா தொகுதியின் தேர்ந்தெடுக்கப்பட்ட பிரதிநிதியாகவும் இருந்தார் (பின்னர் மங்களூர், தற்போது தட்சிண கன்னட மக்களவைத் தொகுதி எனப் பெயரிடப்பட்டுள்ளது).

இவர் தி இந்து, தி கார்டியன் ஆகியவற்றில் நிருபராகவும் பின்னர் இருந்தார். இவர், 1957 - 1960 முதல் மாநிலங்களவையில் உறுப்பினராகவும் இருந்தார். இந்திய அரசு இவருக்கு பத்ம பூசண் விருது வழங்கியது.

ஆரம்ப கால வாழ்க்கை
------------------

சிவராவ் பிப்ரவரி 26, 1891 அன்று மங்களூரில் ஒரு புகழ்பெற்ற குடும்பத்தில் பிறந்தார். இவரது தந்தை பெனகல் ராகவேந்திர ராவ், புகழ்பெற்ற மருத்துவ நிபுணராவார். இவர், சென்னை மாநிலக் கல்லூரியில் பட்டம் பெற்றார். பெனகல் நரசிங் ராவ், பெனகல் ராமராவ் இருவரும் இவரது சகோதரர்கள் ஆவர். 

இவர் தொழிலாளர் இயக்கத்தில் சேர்ந்து. இந்திய தேசிய தொழிற்சங்க காங்கிரசின் துணைத் தலைவராக உயர்ந்தார். 1929ஆம் ஆண்டில் இவர் ஆஸ்திரியரான கிட்டி வெர்ஸ்டாண்டிக் என்பவரை மணந்தார். இவரது வாழ்க்கையின் ஆரம்பத்தில், பிரம்மஞான சபையையும் அதன் தலைவர் அன்னி பெசண்ட்டையும் பின்பற்றினார்.

இவர், தி இந்து நாளிதழிலும், தி கார்டியனிலும் நிருபராக இருந்தார். "இந்திய அரசியலமைப்பை உருவாக்குதல்" (ஆறு தொகுதிகளில், 1968) என்ற படைப்புகளுக்கு இவர் நன்கு அறியப்பட்டவர். இவர் காந்தியின் தீவிர அபிமானியாக இருந்தார். ஆனால் தேசிய இயக்கத்திற்கான அவரது முக்கியத்துவத்தை விமர்சித்தவர்களில் இவரும் ஒருவர். இவரது புறநிலை மற்றும் ஆழமான பகுப்பாய்வு காரணமாக ஜவகர்லால் நேரு, காந்தி, சர்வபள்ளி இராதாகிருஷ்ணன் உள்ளிட்டவர்களுக்கு இவரை மிகவும் பிடித்திருந்தது.

பிற பணிகள்
----------

சர்வதேச தொழிலாளர் இயக்கத்தில் இவரது பங்களிப்பு சுதந்திரத்திற்குப் பிறகும் தொடர்ந்தது. ஐக்கிய நாடுகள் அவையிலும், பன்னாட்டு தொழிலாளர் அமைப்பிலும் பிரதிநிதியாகத் தொடர்ந்தார். அங்கு இவர் விஜயலட்சுமி பண்டித், ஜெகசீவன்ராம் ஆகியோருடன் பணியாற்றினார். இவர், 1952–57 வரை மக்களவையிலும், 1957 – 1960 வரை மாநிலங்களவையிலும் உறுப்பினராக இருந்தார். அதன் பிறகு, இவர் பொது வாழ்க்கையிலிருந்து ஓய்வு பெற்றார். மேலும், தனது ஆராய்ச்சியில் கவனம் செலுத்தினார். இவர் தனது சகோதரர் பெனகல் நரசிங் ராவின் ஆவணங்களை இந்தியாவின் அரசியலமைப்பின் தயாரிப்பு (1960) (India's Constitution in the Making) (1960) என்ற பெயரில் பதிப்பித்துள்ளார். 

1947, 1948, 1949, 1950 ஆம் ஆண்டுகளில் ஐக்கிய நாடுகள் பொதுச் சபையின் பொதுச் சபைக் கூட்டங்களுக்கு இந்தியாவின் பிரதிநிதியாக இருந்து வழிநடத்தினார்.

இறப்பு
------

15 திசம்பர் 1975 இல், இவர் புதுதில்லியில் இறந்தார்.

மேற்கோள்கள்
-----------

1. 1 2  "First Lok Sabha Members Bioprofile". Lok Sabha. 13 April 2014 அன்று மூலம் பரணிடப்பட்டது. 5 March 2012 அன்று பார்க்கப்பட்டது.
2. ↑  "Alphabetical List Of All Members Of Rajya Sabha Since 1952". Rajya Sabha. 17 பிப்ரவரி 2012 அன்று மூலம் பரணிடப்பட்டது. 3 March 2012 அன்று பார்க்கப்பட்டது.
3. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து

 |
| மற்றவை | 
* IdRef

 |
பெத்லம் மயோபதி மரபுவழி ஆதிக்கம் செலுத்தும் வகையை கொண்டுள்ளது.
**பெத்லம் தசை அழிவு** (*Bethlem myopathy*) என்பது பாலிலா பண்பணு ஆதிக்கத்தால் ஏற்படும் தசைவளக்கேடு ஆகும். இந்நோய் பிறப்பு நிலையில் ஏற்படும் தசைவளக்கேடு என வகைப்படுத்தப்படுகிறது. 1976 ஆம் ஆண்டில் பெத்லம் என்னும் டச்சு மருத்துவர் இதனை முதன் முதலில் கண்டுபிடித்தார். இந்நோய் உளவியல் கோளாறினாலும், கோலாசன் VI எனும் தசைநார் புரதத்தின் வகைகள் COL6A1, COL6A2 மற்றும் COL6A3 போன்றவற்றில் ஏற்படும் திடீர் மரபணு மாற்றத்தாலும் இந்நோய் ஏற்படக்கூடும்.

காட்சிப்படுத்துதல்
------------------

இந்த நோய் பிறப்பதற்கு முன் கருவிலேயே ஏற்படுகிறது. குழந்தைப்பருவத்தில் வெளிப்படுகிறது. குமரப்பருவத்தில் அதிகரிக்கிறது. நோயின் வளர்ச்சி வேகம் குறைவு. ஆனால் தசை வலுவிழப்பு எல்லா நிலைகளிலும் உணரப்படும். நடப்பதில் சிரமம் ஏற்படுகிறது. ஆரம்ப கால அறிகுறிகள் கோவரின் அடையாளத்தை (தரையில் இருந்து எழுந்திருக்கும் போது தொடைகளை தரையில் அழுத்தி கைகளை தரையில் ஊன்றி மிகுந்த அழுத்தம் கொடுத்து எழுந்திருத்தல்) நடக்கும் பொழுது அவர்கள் பாதம் முழுவதும் தரையில் படிவதில்லை.

இந்நோய் அதிகரிக்கும் போது கைகள் மற்றும் கால்களின் தசைகள் குறுக்கம் அடைகின்றன. கை விரல்கள் சுருங்கி மடங்கி ஒட்டி இறுகுகின்றன. இந்நோய் இரண்டு லட்சத்தில் ஒருவருக்கு ஏற்படுகிறது.[] இது யுல்ரிக்/யுல்ரிக் தசை அழிவு நோயிலிருந்து மாறுபடுகிறது. ஊனீர் குருதியானது புரத ஆக்கச்சிதைவு இயக்க ஊக்கியால் தொடர் தசை அழிவு ஏற்படுகிறது. பெத்லம் தசை அழிவு நோய் உள்ளவர்களின் ஆயுட்காலம் சாதாரண மனிதனின் ஆயுட்காலத்தை ஒத்திருக்கிறது.. வாலிபப் பருவத்தில் அவர்களின் இயக்கம் குறைகிறது. தடைபடுகிறது. இந்த தசைஅழிவிற்கு எவ்வித மருத்துவமும் இல்லை. ஆனால் கால்களில் ஏற்படும் குறுக்கத்தை ஓரளவுக்கு சரி செய்வதற்கு குதிகால் நாண் அறுவை சிகிச்சை பயன்படுகிறது. இந்த சிகிச்சையின் போது தசை மற்றும் நாண்களுக்கு அணைப்பு ஆதாரம் கொடுத்து குதிகால் நாணின் நீளம் அதிகரிக்கப்படுகிறது. இந்த சிகிச்சை குழந்தைப் பருவ நோயாளிகளுக்கு பெரும்பாலும் பயனளிக்கிறது. இதன் மூலம் குழந்தைகளின் நடக்கும் வேகத்தை மேம்படுத்த இயலும்.

மேற்கோள்கள்
-----------

1. ↑  "Bethlem Myopathy". MD Australia. 19 மே 2017 அன்று பார்க்கப்பட்டது.
2. 1 2  "Bethlem myopathy: a slowly-progressive congenital muscular dystrophy with contractures". *Brain* **122** (4): 649–655. 1999. doi:10.1093/brain/122.4.649. பப்மெட்:10219778. .
3. ↑  "Collagen VI related muscle disorders". *J. Med. Genet.* **42** (9): 673–85. September 2005. doi:10.1136/jmg.2002.002311. பப்மெட்:16141002. பப்மெட் சென்ட்ரல்:1736127. .

வெளி இணைப்புகள்
---------------

* Image at wustl.edu